*Приложение № 1*

**ТЕХНИЧЕСКА СПЕЦИФИКАЦИЯ**

Извънгаранционното обслужване и техническо поддържане на климатичните инсталации и системи в сградите на Министерство на транспорта, информационните технологии и съобщенията на ул. „Дякон Игнатий” № 9-11 и ул. „Гурко” № 5-6 включва сезонното обслужване и профилактика на климатичните инсталации и системи, ежемесечното обслужване на основни агрегати, диагностицирането на повреди, доставката на нови резервни части когато това е необходимо и извършването на ремонти.

Списъкът на климатичните инсталации и системи е даден в Приложение 1а.

**I. Сезонното обслужване** се извършва два пъти в годината, след заявка от Възложителя. Минималният брой операции, които избраният изпълнителследва да извърши при сезонното обслужване и профилактика са следните :

1. смяна режима на инсталациите;

2. проверка налягането във водните системи;

3. проверка за наличие на въздух във водните системи;

4. обезвъздушаване на водните системи;

5. допълване на водните системи;

6. проверка на изправността на всички съображения;

7. проверка за наличие на теч на съображенията, спирателните и регулиращите арматури;

8. почистване на водни филтри;

9. проверка концентрацията на етиленгликоловия разтвор;

10. почистване и/или смяна на всички въздушни филтри;

11. притягане на силовите връзки в ел. таблата на съображенията;

12. обслужване и ремонт в случай на необходимост.

**II. Ежемесечното обслужване и отстраняване (ремонт) на повреди** се извършва всеки месец. Минималният брой операции, които избраният изпълнител следва да извърши при ежемесечното обслужване на основните агрегати са следните:

1. ежемесечна проверка на налягането на водните и фреоновите системи;

2. ежемесечна проверка на температурния режим на работа на агрегатите;

3. ежемесечна проверка на изправността на основните части, елементи, възли и агрегати;

4. ежемесечно притягане на силовите връзки в ел. таблата на съоръженията;

5. ежемесечно почистване (при необходимост) на топлообменните апарати;

6. ежемесечна проверка на функционалността на защитната автоматика;

7. ежемесечна проверка на нивото на маслото на компресорите;

8. ежемесечна проверка на херметичност на хладилни и климатични инсталации и термопомпи;

9. обслужване и отстраняване (ремонт) на повреди в случай на необходимост, установена при прегледа на основните агрегати по т. 1-8 или в случай на авария.

**Обслужването включва и диагностициране на повреди, доставка на нови резервни части и извършване на ремонти, както следва:**

При аварии (течове в инсталациите, късо съединение и др.) на инсталациите избраният изпълнител следва да започне ремонт на инсталациите не по-късно от 4 (четири) часа в работно време и 24 (двадесет и четири) часа в извънработно време след направена заявка от Възложителя**.**

Избраният изпълнител следва да извършва дейностите по диагностициране и отстраняване на повреди качествено и във възможно най-кратки срокове, като срокът за отстраняване на повреди в инсталациите е 48 (четиридесет и осем) часа от започване на работата.

Срокът от 48 (четиридесет и осем) часа може да бъде удължен по взаимно съгласие между страните, с подписване на протокол, като необходимостта от удължаване на срока се мотивира (при внос на резервни части и др.) и доказва впоследствие с митнически и платежни документи.

В случай, че се налага замяна на резервни части, избраният изпълнител следва да посочи писмено (в протокол) констатираната повреда и необходимите за ремонта резервни части с гаранция за качество, срока и цени, на които може да ги осигури. При необходимост от закупуване на части, в констативния протокол относно повредата, избраният изпълнител следва да декларира, че ремонтът без тези части е невъзможен и да представи становище за целесъобразност от извършването на ремонта или предложение за бракуване. При искане от възложителя, изпълнителят е длъжен да обоснове цената на резервната част, като представи информация за цената от производители или доставчици на частта, включително чрез препращане към публично достъпни каталози или по друг начин. Възложителят може да поиска от изпълнителя влагането на предоставена от възложителя резервна част, ако цената ѝ е по-ниска от предлаганата от изпълнителя при същото качество. Стойността на частта се приспада от стойността на финансовия ресурс за резервни части за изпълнението на поръчката.

Избраният изпълнител се задължава да не влага резервни части без одобрение от Възложителя и без предоставяне на писмена гаранция за качество, в противен случай - вложеното е за сметка на избраният изпълнител.